Diari Oficial de la Generalitat Valenciana


Sumari del DOGV 4075, del 30-08-2001 (2001/7766)

ACORD de 2 de maig de 2001, de la Comissió Territorial d'Urbanisme de València, relatiu a les modificacions núm. 1 a 6 de les Normes Subsidiàries de Villalonga, quant a les modificacions núm. 4 i 5.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7766


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilallonga
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu a les modificacions núm. 1 a 6 de les Normes Subsidiàries de Villalonga, quant a les modificacions núm. 4 i 5. [2001/7766]
  
Vist l'expedient remés per l'Ajuntament de Villalonga referit a les modificacions núm. 1 a 6 de les Normes Subsidiàries, quant a les modificacions núm. 4 i 5, i de confomitat amb els següents,
  
Antecedents de fet
  
Primer
  
El Projecte es va sotmetre a informació pública mitjançant acord del ple de l'Ajuntament en sessió celebrada el dia 1 de juny de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 31 d'agost de 2000.
  
Segon
  
El Projecte consta de memòria justificativa i plans d'ordenació afectats.
  
Tercer
  
Les modificacions números 4 i 5 de les Normes Subsidiàries, estaven integrades en un expedient de sis modificacions puntuals d'aquest planejament general, que va ser avaluat per la Comissió Territorial d'Urbanisme en sessió de 21 de desembre de 2000.
  
Quart
  
El contingut d'aquestes modificacions es referia als aspectes següents:
  
Modificació núm. 4
  
Fusió en el nou sector C industrial, dels terrenys inclosos en els sectors I i II inicialment previstos i del sòl urbanitzable que es detrau de la UE-4, amb plantejament de noves ampliacions d'aquest sòl industrial, que suposen globalment una superfície aproximada de 7 ha.
  
Es justifica la necessitat d'aquesta modificació, en essència, per a aconseguir al nord un aprofitament més adequat del sòl industrial ?mitjançant la regularització pretesa- i al sud, per a possibilitar l'ampliació de les indústries existents en el sòl urbà confrontant.
  
Modificació núm. 5
  
Modificació dels sectors residencials C i D, refonent-los en el nou sector D i ampliant-los en una superfície pròxima a 3.5 ha, per a adequar-se a l'ordenació del sòl urbà confrontant i permetre l'obtenció a càrrec d'aquests de sòl dotacional per a implantar el poliesportiu de caràcter públic.
  
Cinqué
  
La Comissió Territorial d'Urbanisme en sessió de 21 de desembre de 2000, va adoptar l'Acord de no entrar a valorar aquestes modificacions, per no tindre la preceptiva Declaració d'Impacte Ambiental.
  
Sisé
  
Villalonga disposa d'unes Normes Subsidiàries homologades a la Llei 6/1994 Reguladora de l'Activitat Urbanística, per Acord de la Comissió Territorial d'Urbanisme d'11 de març de 1999.
  
Seté
  
La Comissió Informativa de la Comissió Territorial d'Urbanisme de València, en sessió celebrada el 24 d'abril de 2001, va emetre un informe relatiu al projecte que ens ocupa, compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La directora general de Planificació i Gestió del Medi de la Conselleria de Medi Ambient, ha dictat amb data 19 de gener de 2001, Declaració d'Impacte Ambiental de caràcter favorable respecte a les modificacions núm. 4 i 5 de les Normes Subsidiàries de Villalonga, amb una sèrie de condicionants que es relacionen en la mencionada Declaració.
  
Quart
  
Respecte al fons de les modificacions, es considera que globalment no alteren el model territorial proposat en el planejament vigent i que responen a un plantejament més racional d'ocupació de territori, tot això, sense perjuí d'apreciar que aquestes alteracions s'haurien d'haver instrumentat en el document d'homologació global de les Normes aprovat recentment. En aquest sentit, les redelimitacions preteses, es basen en elements urbanístics en sintonia amb els criteris dimanants de la LRAU.
  
Cinqué
  
No obstant l'anterior, en relació amb la modificació núm. 5 hauria, en qualsevol cas, de concretar-se com a condició d'ordenació del sector D, el sòl dotacional esportiu que justifica l'ampliació i ajustar la delimitació de les unitats d'execució UE-S-S1 i UE-S-S2 confrontants, als criteris establits en els articles 114 i següents del Reglament de Planejament de la Comunitat Valenciana.
  
Sisé
  
El representant del Servei de Vies i Obres de la Diputació de València en la sessió de la Comissió Informativa de 24 d'abril de 2001, es pronuncia en el sentit que la línia d'edificació en el sector D, en les proximitats de la carretera de la seua competència, ha de situar-se a 18 m d'aquesta.
  
Seté
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10..a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en sessió celebrada el 2 de maig de 2001 considera que procedeix adoptar l'acord següent:
  
- Aprovar definitivament la modificacions núm. 4.
  
- Supeditar l'aprovació definitiva de la modificació núm. 5 a concretar com a condició d'ordenació del sector D, el sòl dotacional esportiu que justifica la seua ampliació i s'ajuste la delimitació de les unitats d'execució UE-S-S1 i UE-S-S2 confrontants, als criteris establits en els articles 114 i ss del Reglament de Planejament de la Comunitat Valenciana i es dibuixe la línia d'edificació en les proximitats de la carretera de la de la Diputació de València, d'acord amb el que relaciona el fonament sisé.
  
Tot això, referit a les modificacions de les Normes Subsidiàries de Villalonga.
  
Respecte de la modificació núm. 5, una vegada esmenats els dits aspectes per l'Ajuntament de Villalonga, procedirà que aquest done compte d'això al president d'aquesta Comissió que queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment de l'actuació.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 2 de maig de 2001.- El secretari de la Comissió Territorial d'Urbanisme: José Manuel Palau Navarro.